చెన్నై: ప్రముఖ సినీ నటుడు రజనీకాంత్ సతీమణి లతా రజనీకాంత్ నడుపుతున్న ట్రావెలర్స్ సంస్థ దుకాణం అద్దె పెంపు కేసులో ఆమెకు చుక్కెదురైంది. చెన్నై కార్పొరేషన్ ఆధ్వర్యంలో భవన సముదాయాలలోని ఓ గదిని అద్దెకు తీసుకుని ఆమె ట్రావెలర్స్ సంస్థను నడుపుతున్నారు. కొన్నేళ్లుగా ఆ దుకాణానికి ఆమె నెలకు రూ.3702లను కార్పొరేషన్కు అద్దెగా చెల్లిస్తూవచ్చారు. గత జూన్లో కార్పొరేషన్ ఆ దుకాణం ఉన్న గది అద్దెను రూ.21,160లకు పెంచింది. ఈ అద్దె పెంపును సవాలు చేస్తూ కార్పొరేషన్కు వ్యతిరేకంగా హైకోర్టులో పిటిషన్ వేశారు. ఈ పిటిషన్పై మంగళవారం న్యాయమూర్తి వైద్యనాథన్ ఎదుట విచారణ జరిగింది. కార్పొరేషన్ తరఫున హాజరైన న్యాయవాది టీసీ గోపాలకృష్ణన్ వాదిస్తూ రాష్ట్ర ప్రభుత్వ ఉత్తర్వు 92 ప్రకారం ప్రతి తొమ్మిదేళ్లకు ఒకసారి అద్దెకిచ్చిన కార్పొరేషన్ భవనాల అద్దెను పెంచాల్సి ఉందని, లతా రజనీకాంత్ నడుపుతున్న ట్రావెలర్స్ సంస్థ అద్దెను కూడా ఆ చట్టం ప్రకారంమే పెంచారని అన్నారు. అంతే కాకుండా ప్రభుత్వ ఉత్తర్వు 92కు వ్యతిరేకంగా గతంలో దాఖలైన కేసులను న్యాయస్థానాలు తోసిపుచ్చాయని కూడా వాదించారు. ఆ వాదనలతో ఏకీభవించిన న్యాయమూర్తి పిటిషన్ తోసిపుచ్చారు.
chennai: pramukha cinee natudu rajanikant sateemani lataa rajanikant naduputunna travellers samstha dukaanam adde pempu kesulo aameku chukkeduraindi. chennai carporation aadhvaryamlo bhavana samudaayaalalooni oo gadini addeku teesukuni aame travellers samsthanu naduputunnaru. konnellugaa aa dukaanaaniki aame nelaku roo.3702lanu kaarporeshanku addegaa chellistuuvachchaaru. gatha joonlo carporation aa dukaanam unna gadi addenu roo.21,160laku penchindi. ee adde pempunu savalu chestu kaarporeshanku vyatirekamgaa hycortulo pitition vaesaaru. ee pititionpy mangalavaaram nyaayamuurti vaidyanathan eduta vichaarana jarigindi. carporation tarafuna haajaraina nyaayavaadi tc gopalakrishnan vaadistuu rashtra prabhutva uttarvu 92 prakaaram prati tommidellaku okasari addekicchina carporation bhavanala addenu penchalsi undani, lataa rajanikant naduputunna travellers samstha addenu kuudaa aa chattam prakaramme penchaarani annaru. anthe kakunda prabhutva uttarvu 92ku vyatirekamgaa gatamlo daakhalaina kesulanu nyaayasthaanaalu tosipuchayani kuudaa vaadinchaaru. aa vaadanalatoe ekibhavinchina nyaayamuurti pitition tosipuchhaaru.